สถานีข่าวธุรกิจฟอกซ์บิสซิเนสเน็ตเวิร์คจะเริ่มออกอากาศวันนี้แข่งกับซีเอ็นบีซี(15 ตค.) ฟอกซ์บิสซิเนสเน็ตเวิร์ค สถานีข่าวธุรกิจช่องใหม่ของเจ้าพ่อสื่อระดับโลก รูเพิร์ต เมอร์ด็อค จะเริ่มแพร่ภาพออกอากาศแก่ผู้ชาวอเมริกันราว 30 ล้านครัวเรือนในวันนี้ เพื่อแข่งขันกับสถานีโทรทัศน์ซีเอ็นบีซี ของบริษัทเจเนอรัลอิเล็คทริค ที่คร่ำหวอดการรายงานข่าวเศรษฐกิจมานาน 18 ปี และจะเป็นการแข่งขันของสื่อโทรทัศน์ครั้งสำคัญนับตั้งแต่สถานีข่าวฟ็อกซ์นิวส์ ของเมอร์ด็อคก่อตั้งขึ้นจนสามารถแย่งผู้ชมข่าวจากซีเอ็นเอ็นได้สำเร็จมาแล้วเมอร์ด็อค เจ้าพ่อสื่อชาวออสเตรเลีย วัย 76 ปีเคยประกาศไว้ก่อนหน้านี้แล้ว สถานีข่าวใหม่นี้จะเน้นนำเสนอเรื่องราวของความสำเร็จของธุรกิจ มากกว่ายึดติดอยู่กับความผิดพลาด เรื่องอื้อฉาว และการเมืองของบริษัทต่างๆ และนำเสนอข่าวเศรษฐกิจที่ประชาชนทั่วไปเข้าใจได้ง่ายโดยผู้ประกาศมากประสบการณ์ รวมทั้งอดีตผู้ประกาศจากสถานีโทรทัศน์ซีเอ็นบีซี แตกต่างจากซีเอ็นบีซีที่ใช้คำศัพท์ทางธุรกิจและมุ่งเน้นผู้ชมที่เป็นนักธุรกิจในตลาดหุ้นวอลล์สตรีท
สถานีข่าวธุรกิจช่องใหม่ของเจ้าพ่อสื่อระดับโลกรูเพิร์ต เมอร์ด็อคจะเริ่มแพร่ภาพออกอากาศแก่ผู้ชาวอเมริกันราว 30 ล้านครัวเรือน 
ซีเอ็นบีซี